
ANUNCI 

Es fa públic, que la Junta de Govern Local celebrada en data 26 de febrer de 2021 va aprovar la convocatòria de concessió de subvenciones a petits comerços i establiments de restauració del municipi de L'Aldea.

A continuació, es publica la part resolutiva de l’acord d’aprovació de la convocatòria:

PRIMER.- Aprovar la convocatòria per a la concessió de subvencions a petits comerços i establiments de restauració per a l’exercici 2021, d’acord amb les bases aprovades definitivament i publicades en el BOPT de data 24 de febrer de 2021, el text
de la qual és la següent:

“CONVOCATÒRIA

La present convocatòria té per objecte iniciar el procediment per a concessió de subvencions a petits comerços i establiments de restauració per a l’exercici 2021, i previstes en les bases publicades en el BOPT de Tarragona de data 24 de febrer de 2021, a la qual s’annexen 3 línies de subvencions específiques per acollir-se, que són:

 - ANNEX 1: Bases específiques reguladores de les subvencions municipals per als petits comerços, reformes i nova creació, exercici 2021.
- ANNEX 2: Bases específiques reguladores de les subvencions municipals per als petits comerços per tal d’afrontar les despeses necessàries per a la implantació de mesures de protecció sanitària a causa de la pandèmia de la COVID-19.
- ANNEX 3: Bases específiques reguladores d’incentius per als establiments comercials i de restauració del municipi afectats per les mesures en matèria de salut pública.

1. Crèdit Pressupostari per al 2021
2. 
La dotació màxima de les subvencions objecte d’aquesta convocatòria és, per a cada àmbit i amb càrrec al pressupost de l’Ajuntament, la següent:

- Línia de subvencions de l’annex 1. Import màxim: 2.500 euros.
- Línia de subvencions de l’annex 2. Import màxim: 2.500 euros.
- Línia de subvencions de l’annex 3. Import màxim: 5.000 euros.

3. Objecte, condicions i finalitat de concessió de la subvenció
4. 
L’objecte de les presents bases és regular els criteris i el procediment de sol·licitud, tramitació, concessió, pagament i justificació dels incentius que atorgui l’Ajuntament de L’Aldea, mitjançant un procediment de concessió directa, als petits comerços i establiments de restauració del municipi per a l’exercici 2021.

3. Requisits per a sol·licitar la subvenció

Seran beneficiaris de les subvencions aquells qui compleixin amb els requisits que es determinen en cada una de les bases específiques.

Les bases de la convocatòria, models de sol·licitud i impresos relacionats podran ser obtinguts i consultats a la secció de subvencions de la pàgina web de l’Ajuntament de L’Aldea www.laldea.cat.

4. Termini de presentació de sol·licituds

Les sol·licituds es presentaran a través de la seu electrònica de l’Ajuntament fins el dia 30 de novembre de 2021.

5. Criteris de valoració de la subvenció i la seva ponderació.

Els criteris de valoració i ponderació dels ajuts convocats són els recollits a cadascun dels annexos de les bases publicades en el BOP de Tarragona de data 24 de febrer de 2021.

6. Publicació

La convocatòria s’ha de publicar en el Butlletí Oficial de la Província, en el tauler d’anuncis de la Corporació i en la web municipal.”

SEGON.- Aprovar l’autorització de la despesa, document comptable A, per un import de 10.000 euros amb càrrec a la partida 2021/1/430/48011 del pressupost vigent TERCER.- Traslladar aquest acord al servei municipal d’intervenció.

L'Aldea, 25 de febrer de 2021


L’Alcalde-President

